open-index/open-wikipedia-markdown huggingface dataset:
Queen of Da Souf

***Queen of Da Souf*** הוא אלבום הבכורה של הראפרית האמריקאית מולאטו. האלבום יצא לאור ב-21 באוגוסט 2020, על ידי חברת התקליטים תקליטי RCA. מתוך האלבום יצאו שני סינגלים.

## רקע והפקה
בשנת 2019, פרצה מולאטו עם הסינגל שלה "B*tch From Da Souf", לאחר צאתו הוחתמה בחברת התקליטים RCA בתחילת שנת 2020. הסינגל עצמו הגיע למקום 95 במצעד בילבורד הוט 100 וקיבל מעמד זהב על ידי ה-RIAA בארצות הברית. השיר קיבל מאוחר יותר רמיקס הכולל את הראפרים סוויטי וטרינה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי היפ הופ
קטגוריה:אלבומי חברת RCA רקורדס
ליאנוזובו

**ליאנוזובו** (ברוסית: **Лианозово**) היא נפה של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 5.79 קמ"ר ואוכלוסייתו מונה 86,035 תושבים (2020).

ליאנוזובו הוא ראיון טיפוסי, ממוצע מבחינת אוכלוסייה, ראיון שינה, כמעט ואין מפעלי ייצור ומפעלים גדולים. האזור העיקרי של הראיון תפוס על ידי מגזר המגורים - 470 דונם ואזור פארק היערות - 130 דונם. מבחינה אקולוגית, ליאזונובו הוא אזור בטוח יחסית בעיר, אזור התעשייה תופס 60 דונם.

המקום המועדף לבילוי של תושבי הראיון הוא פארק ליאנוזובסקי, שנוסד לפני שטריטוריית הראיון נכנסה לגבולות העיר. יש לו מעמד של פארק ממלכתי של תרבות ופנאי מאז 1934.

## אתרים ראויים לציון
* ליאנוזובסקי, פארק תרבות ומנוחה
* תחנות מטרו אלטופייבו, ליאנוזובו

## קישורים חיצוניים

* 

קטגוריה:מוסקבה: נפות
פסגת בראון (אנטארקטיקה)

[שמאל|ממוזער|ה[סטורג' (אי)|אי סטורג' הוא הדרומי ביותר מבין איי באלני]]
**פסגת בראון** (באנגלית: **Brown Peak**) היא הר געש שכבתי בקצה הצפוני של האי סטורג', באיי באלני, שבאנטארקטיקה.

גובהו של ההר 1,705 מטרים מעל פני הים.

ההר הוא הנקודה הגבוהה ביותר באיים.

## היסטוריה
### גילוי הפסגה

הפסגה התגלתה בפברואר 1839 על ידי ג'ון באלני.

### מקור השם

באלני נתן לפסגה את שמה הנוכחי בשנת 1839.

באלני קרא לפסגה על שמו של וו. בראון (W. Brown), סוחר אשר נתן את החסות הכספית למשלחת אנדרבי.

בשנת 1841, ראה קפטן ג'יימס קלארק רוס את הפסגה, וקרא לה "**פסגת ראסל**" (Russell Peak), וזאת מאחר שלא ידע על השם שנתן לה באלני.

### התפרצות 2001

מכון הסמית'סוניאן סובר (בהתבסס על תצלוני לוויין של האזור), כי ההר התפרץ לאחרונה ב-12 ביוני 2001.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA223&lpg=PA223&dq=%22Brown+Peak%22+%22Sturge+Island%22&source=bl&ots=laPMVpCuWx&sig=ACfU3U3fe4deDeXNpNVwwRDBj9BF59sDIQ&hl=en&sa=X&ved=2ahUKEwib0vmv06rrAhUFqXEKHSr4Di44MhDoATAGegQIChAB#v=onepage&q=%22Brown%20Peak%22%20%22Sturge%20Island%22&f=false Sailing Directions for Antarctica: Includes Islands South of Latitude 60°]**, P 223

## קישורים חיצוניים
* פסגת בראון באתר הסקר הגאולוגי של ארצות הברית
* פסגת בראון באתר הגאזט האנטארקטי של ממשלת ניו זילנד
* פסגת בראון באתר הספרייה הלאומית של אוסטרליה
* פסגת בראון באתר הגאזט האנטארקטי המשווה SCAR של ממשלת אוסטרליה
* פסגת בראון באתר peakbagger
* פסגת בראון באתר מכון הסמית'סוניאן
* תחזית מזג אוויר עדכנית ארוכת טווח (לפי גבהים) עבור הר בראון

## הערות שוליים

בראון
בראון
בראון
ג'ים אובראיין

**ג'יימס פרנסיס אקסבייר "ג'ים" אובראיין** (באנגלית: **James Francis Xavier "Jim" O'Brien**; נולד ב-11 בפברואר 1952) הוא מאמן כדורסל אמריקאי. שימש בעברו כמאמן הראשי של קבוצות ליגת ה-NBA בוסטון סלטיקס (2001–2004), פילדלפיה 76' (2004–2005) ואינדיאנה פייסרס (2007–2011).

נשוי לבתו של המאמן חבר היכל התהילה של הכדורסל, ג'ק רמזי.

## קריירת מכללות
אובראיין נולד וגדל בפילדלפיה שבפנסילבניה, ובין השנים 1970–1974 למד באוניברסיטת סנט ג'וזף אשר בפילדלפיה. בשלוש עונותיו בקבוצת הכדורסל של האוניברסיטה קלע 8.1 נקודות בממוצע למשחק, תחת המאמן ג'ק מקיני.

## קריירת אימון
### ליגת המכללות
לאחר שלא נבחר על ידי אף קבוצה בדראפט ה-NBA 1974, פתח אובראיין בקריירת אימון. בין השנים 1974–1982 שימש כעוזר מאמן בקבוצות הכדורסל של אוניברסיטת וילינג, אוניברסיטת פמברוק, אוניברסיטת מרילנד, אוניברסיטת סנט ג'וזף ואוניברסיטת אורגון. בין השנים 1982–1987 היה המאמן הראשי של אוניברסיטת וילינג, אשר השתתפה בליגת המכללות השנייה (NCAA Division II).

לאחר שנתיים כעוזר מאמן בניו יורק ניקס, תחת המאמן הראשי ריק פיטינו, מונה בשנת 1989 למאמן קבוצת אוניברסיטת דייטון מליגת המכללות הבכירה. ב-5 עונותיו בתפקיד רשמו ה"פליירס" מאזן כולל של 61 ניצחונות ו-87 הפסדים.

בין השנים 1994–1997 חזר לשמש כעוזרו של פיטינו, הפעם בקבוצת אוניברסיטת קנטקי. בעונת 1995/1996 זכתה קנטקי באליפות טורניר אליפות המכללות, בהובלתם של השחקנים טוני דלק, אנטואן ווקר, דרק אנדרסון ורון מרסר.

### בליגת ה-NBA
בקיץ 1997 עבר אובראיין לצוות האימון של בוסטון סלטיקס, יחד עם ריק פיטינו אשר מונה למאמן הקבוצה. בינואר 2001, כאשר עמד מאזן הסלטיקס בעונת  על 12 ניצחונות ו-22 הפסדים, התפטר פיטינו, ואובראיין תפס את מקומו כמאמן הראשי. בעונת  הוביל את בוסטון להשתתפותה הראשונה מזה 7 שנים בפלייאוף ה-NBA, בו העפילה עד לגמר האזור המזרחי, הודות ליכולת טובה של השחקנים פול פירס ואנטואן ווקר. בעונה העוקבת העפילו הסלטיקס פעם נוספת לשלב הפלייאוף, אולם הודחו על ידי ניו ג'רזי נטס בחצי גמר המזרח. בינואר 2004, לאחר כ-3 שנים בתפקיד, התפטר אובראיין מאימון הקבוצה, בשל חיכוכים על הג'נרל מנג'ר דני איינג'. לאורך התקופה רשמו הסלטיקס מאזן כולל של 139 ניצחונות ו-119 הפסדים.

לקראת עונת  מונה למאמן הראשי של פילדלפיה 76', במקומו של המאמן הזמני כריס פורד. בעונתו היחידה בקבוצה רשמה פילדלפיה מאזן חיובי 43–39, בהובלתו של "מלך הסלים" אלן אייברסון, והודחה בסיבוב הראשון של הפלייאוף. בסיום העונה פוטר מתפקידו, והוחלף על ידי מוריס צ'יקס.

ביוני 2007 החליף את ריק קרלייל כמאמן הראשי של אינדיאנה פייסרס. בכל 3 עונותיו הראשונות השיגה אינדיאנה בין 32 ל-36 ניצחונות בעונה, ובשלושתן נותרה מחוץ לפלייאוף. בינואר 2011, כאשר עמד מאזן הקבוצה בעונת  על 17 ניצחונות ו-27 הפסדים, פוטר על ידי לארי בירד, ובמקומו מונה פרנק ווגל למאמן הפייסרס.

בעונת  שימש אובראיין כעוזרו של קרלייל בדאלאס מאבריקס, ובין השנים 2016–2018 היה עוזרו של ברט בראון בפילדלפיה 76'.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת סנט ג'וזף
קטגוריה:מאמני כדורסל אמריקאים
קטגוריה:מאמני בוסטון סלטיקס
קטגוריה:מאמני פילדלפיה 76'
קטגוריה:מאמני אינדיאנה פייסרס
קטגוריה:אמריקאים שנולדו ב-1952
ג'ייד ת'ירלוול

**ג'ייד אמיליה ת'ירלוול** (באנגלית: **Jade Amelia Thirlwall**; נולדה ב-26 בדצמבר 1992) היא זמרת-יוצרת אנגלייה, חברה בלהקת ליטל מיקס. ידועה גם בשם הבמה **ג'ייד**.

## ביוגרפיה
ת'ירלוול גדלה בדרום שילדס  לנורמה וג'יימס ת'ירלוול, יש לה אח גדול בשם קארל. היא ממוצא מצרי ותימני מצד אמה ובריטית מצד אביה. היא גדלה בבית שבו היה שילוב של מוזיקת מוטאון, בלדות של שנות ה-80 ומוזיקה ערבית. בילדותה סבלה מבריונות בשל מוצאה הערבי.

ת'ירלוול התחילה את הקריירה המוזיקלית שלה כשהייתה בת 14, כשהופיעה בתוכנית "אקס פקטור" עם שיר של ויטני יוסטון, אך הצלחתה הגיעה בגיל 18 כששובצה ללהקת ליטל מיקס. ליטל מיקס הפכה ללהקת הבנות הבריטית השנייה הנמכרת ביותר בכל הזמנים, עם להיטים כמו "Black Magic" ו-"Shout Out to My Ex". הלהקה יצאה להפסקה בשנת 2022.

ת'ירלוול תמיד רצתה להיות אמנית סולו, ומאז שנת 2024, היא פועלת תחת השם ג'ייד, ומשלבת השפעות של תרבות הדארק, הייפרפופ ונוסטלגיה של להקות בנות במוזיקה שלה. היא חתמה על חזוה הקלטות עם חברת התקליטים RCA, אך הוצאת המוזיקה נדחתה כדי לאפשר לה לעבוד בקצב שלה. הסינגל הראשון שלה, "Angel of My Dreams", עוסק בצד האפל של תעשיית המוזיקה, נושא שחוזר באלבום הבכורה שלה שטרם יצא.

## חיים אישיים
בשנת 2012, ת'ירלוול התחילה לצאת עם סם קרסקה מלהקת המחול " Diversity". הצמד נפרד בשנת 2014. בשנת 2016 אושר כי ת'ירלוול יוצא עם ג'ד אליוט מלהקת הרוק "The Struts", אך הצמד נפרדו ביולי 2019.

ת'ירלוול סבלה מאנרוקסיה במשך חמש שנים.

בשנת 2019 טיפסה ביחד עם חברתה ללהקה לי-אן פינוק ועוד אחרים על הר הקילימנג'רו למטרת צדקה.

במאי 2020 החלה לצאת עם השחקן והמוזיקאי ג'ורדן סטיבנס.

## דיסקוגרפיה
### אלבומי אולפן
* 2025: *[[That's Showbiz Baby]]*

## קישורים חיצוניים

* 

## הערות שוליים

קטגוריה:זמרות-יוצרות בריטיות
קטגוריה:ליטל מיקס
קטגוריה:אנגלים ממוצא מצרי
קטגוריה:אישים ממוצא תימני
קטגוריה:אמני RCA רקורדס
קטגוריה:אנגליות שנולדו ב-1992
סוויבלובו

**סוויבלובו** (ברוסית: **Свиблово**) הוא ראיון של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 4.41 קמ"ר ואוכלוסייתו מונה 62,981 תושבים (2020).

בשטח הראיון ישנם יותר מ-40 ארגונים, כולל כמה בעלי משמעות פדרלית: מפעל המראה במוסקבה, מפעל רוסטוקינסקי, המכון המדעי לבניית תעבורה ומפעל כלי הנגינה של לירה. כמו כן בסוויבלובו ישנם מרכזים עסקיים מסוג B ו-B +.

מרגע הצטרפות הריאיון למוסקבה ותחילת ההתפתחות ההמונית, הבסיס של בנייני הדיור של הראיון היה מורכב מבניינים בני חמש ותשע קומות. מאז הקמתם בסוף שנות החמישים ותחילת שנות השישים, הבניינים התיישנו, ולכן בתחילת שנות התשעים הם נכללו בתוכנית ההריסה והיישוב מחדש של דיור רעוע. בשנת 2016 הושלמה פירוק בתי חרושצ'ובקה, מקומם תפס 248 אלף מ"ר בבניינים חדשים.

## אתרים ראויים לציון
* קניון אירופוליס
* אחוזת סוויבלובו 
* כנסיית השילוש נותנת החיים בסוויבלובו 
* תחנות מטרו "סוויבלובו"  ו"בוטניצ'סקי סאד" 

## בתרבות
בסוויבלובו צולמה סצנה באתר בנייה מהסרט מבצע חיריק והרפתקאות נוספות של שוריק.

## גלריה

קובץ:Sviblovo 2010-05-29.jpg|אגמי קפוסטינסקי בנפה


## קישורים חיצוניים

* 

קטגוריה:מוסקבה: נפות
אישה בונה אישה הורסת

**אישה בונה אישה הורסת** הוא פזמון בביצועו של הזמר אבי סינואני, נכתב על ידי הסופרת סמדר שיר ודוד חלפון, והולחן על ידי הזמר אבנר גדסי.

השיר יצא כסינגל בשנת 1995 מתוך האלבום "איתך ובלעדייך" שיצא בשנת 1996.
מיד לאחר יציאתו הפך השיר ללהיט קאלט, והמשפט הפותח את הפזמון השתרש בשפה העברית כפתגם מוכר.
השיר זכה להרבה גרסאות כיסוי.

## תוכן השיר
מילות השיר הן ניסיון פיוס של מושא האהבה, שבמקרה הזה מוצגת ככעסנית ("למה שוב את כועסת", "את אישה מטרפת"), בפזמון החוזר מבקש הדובר ממושא אהבתו שתשכח את צל העבר, ושבה טמון הכוח להשכין שלום ביניהם, להרוס או לבנות.
פזמון השיר הוא נוסח שונה לפתגם מספר משלי, שם כתוב:"חַכְמוֹת נָשִׁים בָּנְתָה בֵיתָהּ; וְאִוֶּלֶת בְּיָדֶיהָ תֶהֶרְסֶנּוּ".
השיר נוגן במצעד השבועי של רשת ג' בינואר 1997 במשך ארבעה שבועות.

## קישורים חיצוניים

* אקורדים לשיר, באתר נגנו

## הערות שוליים

קטגוריה:שירים בעברית
קטגוריה:שירים שנכתבו על ידי סמדר שיר
קטגוריה:שירים שנכתבו על ידי דוד חלפון
קטגוריה:שירים שהולחנו על ידי אבנר גדסי
What Makes a Woman

"**What Makes a Woman**" (בעברית: "**מה שעושה אישה**") הוא סינגל שיווקי שהוקלט על ידי הזמרת-יוצרת האמריקאית קייטי פרי. השיר יצא לאור ב-20 באוגוסט 2020, על ידי חברת התקליטים קפיטול רקורדס, כסינגל שיווקי ראשון מתוך האלבום *[[Smile (אלבום של קייטי פרי)|Smile]]*.

## רקע וכתיבה
השיר נכתב על ידי קייטי פרי, ג'ייקוב כשר, שרה הדסון, ג'ון ריאן, קרוליינה לייר והופק על ידי אלוויה אנדרפארד, קרוליינה לייר, פטר קארלסון. יציאתו של "What Makes a Woman", הוכרזה ברשתות החברתיות ב-19 באוגוסט 2020, יממה לאחר מכן יצא כסינגל שיווקי הראשון שלה מתוך האלבום *[[Smile (אלבום של קייטי פרי)|Smile]]*. בהמשך הוציאה פרי גרסה אקוסטית בלעדית בדף ה-Vevo שלה. ביוני 2020, היא הצהירה כי השיר עצמו מוקדש לבתה שטרם נולדה, וקבעה: "התקווה שלי לבתי היא שחלומותיה ושאיפותיה לעולם לא מגבלות, ושהוא יכול לשנות את דעתו בכל פעם שמתחשק לו. הוא יכול לנסות את כל מה שהוא רוצה למצוא את דרכו. זו הסיבה שאני חושב שהשיר הזה חשוב גם לי וגם לה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## וידאו קליפ
הווידאו קליפ הנלווה המצויר לשיר בוים על ידי מוסטריק מהבוב ופורסם בערוץ היוטיוב של פרי ב-1 בספטמבר 2020, בסמוך לצאת הסינגל עצמו.

### גרסת הופעה
טרם יצא הווידאו קליפ של השיר, העלתה פרי לערוץ היוטיוב שלה גרסת הופעה אקוסטית של השיר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים עם נושאים פמיניסטיים
קטגוריה:בלדות משנות ה-2020
חנה כהן

**חנה כהן** (**פוטנציאל**; נולדה ב־6 באוקטובר 1951) היא אשת חינוך, סופרת ומשוררת ישראלית.

## ביוגרפיה
חנה כהן נולדה בישראל כבת שנייה להורים שעלו מאירן ב־1949. את שנות ילדותה חייתה במעברה בנתניה. שני הוריה עבדו בעבודות דחק על מנת לפרנס את חמשת ילדיהם. למדה בבית ספר היסודי "אלומות" ובתיכון הדתי "בר-אילן" בנתניה.

בילדותה נהגה לכתוב פזמונים ושירים ולקחה חלק בתחרויות שירה.

כהן קיבלה תעודת הוראה מטעם המכללה האקדמית בית ברל ב־1975 והיא בעלת תואר ראשון ביהדות ובחינוך. היא סיימה לימודי מגדר ושוויון בין המינים במכללת סמינר הקיבוצים ב־1997.

פרשה לגמלאות לאחר 35 שנות עבודה במערכת החינוך כמחנכת לגיל הרך בנתניה. ניהלה מרכז למידה לילדים בנתניה.
 השתתפה בכתיבת תוכניות לימודים בהוצאת מט"ח וכתבה מאמרים בתחום החינוך ב"הד הגן".

היא חברה באגודת הסופרים העבריים במדינת ישראל משנת 2007. חברה בקבוצת "שיח כותבים" בנתניה מאז הקמתה. בעלת תעודת "מספרת סיפורים" מטעם בית אריאלה. מופיעה בפני קהל כמספרת סיפורים, שרה ומשחקת. למדה משחק בתיאטרון נתניה והשתתפה במספר הצגות. מרבה להופיע עם ספרה האחרון, "בסך הכל רציתי להיות אמא", שבו היא מספרת את סיפורה האישי על מאבקה להפוך לאם לאחר שלוש לידות שקטות ושתי מערכות נישואים.

בשנת 2023 השתתפה בעונה השביעית של תוכנית המציאות "בואו לאכול איתי".

חנה כהן היא אם לשתי בנות, מתגוררת בכפר יונה.

## ספריה
* **"אינני יודעת"**, שירה, הוצאת גוונים, עורך: איתמר יעוז קסט, 1980.
* **"גברים לא מדברים על זה"**, שירה, הוצאת גוונים, עורך: עמוס לויתן, 2006.
* "**התיק תיקים של סבתא חנה**", ילדים, הוצאת פיוטית, עורכת: חנה כהן, 2013.
* "**סבתא רצה בנעלי הקסמים**", ילדים, הוצאת אוריון, עורך: יאיר בן-חור, 2015.
* "**בסך הכל רציתי להיות אמא**", פרוזה, הוצאת אוריון, עורכת: ציפי לוין, 2020.
*"**כל זמן שיש לך רגליים, רקדי**", הוצאת פיוטית, שירים, 2021
***"סבתא חנה לא נחה ועושה בושות**", הוצאת פיוטית, 2024

## קישורים חיצוניים

* 
* 
* חנה כהן פוטנציאל באוצר הספרות העברית מבית מוטיב
**שיריה שהולחנו**
* "שלושה ברושים", לחן ושירה רחלי וולשטיין, הוקלט ב־2012.
* "אל תגיד לי", לחן ושירה רחלי וולשטיין, הוקלט ב־2015.

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:משוררות ישראליות
קטגוריה:משוררים ישראלים
קטגוריה:בוגרות תיכון אמי"ת בר-אילן (נתניה)
קטגוריה:בוגרי תיכון אמי"ת בר-אילן (נתניה)
קטגוריה:בוגרות המכללה האקדמית בית ברל
קטגוריה:בוגרי המכללה האקדמית בית ברל
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:משתתפים בתוכניות מציאות ישראליות
קטגוריה:משתתפי בואו לאכול איתי (ישראל)
קטגוריה:ישראליות שנולדו ב-1951
קטגוריה:ישראלים שנולדו ב-1951
ג'וש ברנר

**ג'ושוע "ג'וש" מקס ברנר** (באנגלית: **Joshua "Josh" Max Brener**; נולד ב-1 באוקטובר 1984) הוא שחקן ומדבב יהודי-אמריקאי. מוכר בעיקר מתפקידו כנלסון "ראש גדול" ביגטי בסדרה הקומית "עמק הסיליקון" (2014–2019) של רשת HBO. הוא מוכר גם בתור קולו של ניקו ווזו מהסדרה המונפשת "מלחמת הכוכבים: התנגדות" (2018–2020) ושל דונטלו מהסדרה המונפשת "צבי הנינג'ה" (2018–2020) של ערוץ ניקלודיאון.

## ביוגרפיה
ברנר נולד ביוסטון, טקסס, למשפחה יהודית-אמריקאית. ברנר סיים את לימודי התיאטרון באוניברסיטת הרווארד בשנת 2007, שם היה הנשיא של אגודת הסטודנטים לתיאטרון בהרווארד, Hasty Pudding Theatricals .

## קריירה

בשנים 13–2011 ברנר שיחק בקומדיית המצבים המצליחה "המפץ הגדול" בתור דייל. בשנת 2013 שיחק בסרטו של שון לוי "לדפוק התמחות" בתור לייל ספלדינג, ושיחק גם בקומדיית המצבים המועמדת לפרס אמי "עובדים מצטיינים" בתור מרשל דייוויס. כמו כן, בשנת 2014 שיחק בסדרת הטלוויזיה "מקום טוב באמצע" כג'וליאן.

בשנים 2014–2019 גילם את נלסון "ראש גדול" ביגטי בסדרה המצליחה של רשת HBO, "עמק הסיליקון". בשנת 2015 שיחק את גאווין פרייס בסדרה "סקנדל".

בשנת 2016 ברנר שיחק את סטיל בסרט גיבורי-העל "מקס סטיל" .

בשנת 2017 דיבב את ארסקין סמג' בסדרה המונפשת "מלחמת הכוכבים: המורדים", והחל מאותה שנה הוא מדבב את מארק ביקס בסדרה המונפשת "סיפורים של ברווזים".

בשנים 2018–2020 דיבב את דונטלו בסדרה המונפשת "צבי הנינג'ה" ואת ניקו ווזו בסדרה המונפשת "מלחמת הכוכבים: התנגדות".

בשנת 2019 שיחק את קארל בסדרה האמריקאית עטורת הפרסים "משפחה מודרנית", גילם את טרבור בסיטקום "חדשים בשכונה" וגילם ואת ברנדון בסרט הקומדיה "מה גברים רוצים". באותה שנה החל לדבב את דילן בסדרה המונפשת "רחוב 101 דלמטים".

בשנת 2021 דיבב מספר דמויות שונות בסדרה "ראגרטס", אשר מהווה אתחול לסדרה בעלת אותו שם ששודרה לראשונה בשנת 1991.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1984
בוגורודסקויה

**נפת בוגורודסקויה** (ברוסית: **район Богородское**) היא נפה במחוז המזרחי של העיר הפדרלית מוסקבה שברוסיה. שטחה הוא 10.24 קמ"ר ואוכלוסייתה מונה 110,137 תושבים (2020).

בשטח הנפה יש:
* 2 קופות חולים (לילדים ומבוגרים), מרכז ייעוץ ואבחון רפואי.
* 7 מוסדות להשכלה גבוה פרטיים, 13 בתי ספר מקיפים, 19 גני ילדים.

## אתרים ראויים לציון
* חלק מהפארק הלאומי לוסיני אוסטרוב, תופס 65% משטח הנפה. 
* אצטדיון "ספרטקובץ" , שם שיחקו עד 2011 את משחקי הבית שלהם ספרטק במוסקבה.
* כנסיית השתנות האדון בבוגורודסקום 
* בית העלמין בוגורודסקויה 
* תחנות מטרו "פראוברז'נסקאיה פלושאד"  ו"בולוואר רוקוסובסקוגו"

## עובדות מעניינות
* השוער הסובייטי הגדול לב יאשין נולד וגדל בבוגורודסקויה (ברחוב מיליונאיה 15, בניין 1). על הבניין מותקן לוח זיכרון.
* במהלך שנות הנא"פ היה בוגורודסקויה אחד המרכזים העיקריים של סקופצים.

## קישורים חיצוניים

* 

קטגוריה:מוסקבה: נפות
מלכי המלכים

"**מלך מלכי המלכים**" הוא סינגל שהוקלט על ידי הזמר הישראלי אייל גולן. השיר יצא לאור ב-26 במרץ 2012, ונכנס לאלבומו ה-15 של גולן, "נגעת לי בלב".

## רקע וכתיבה
השיר נכתב על ידי הפזמונאי עדי כבירי, והולחן על ידי המלחין נאור סינואני. הופק על ידי אבי גוטמן.

בשיר פונה הדובר אל מלך מלכי המלכים, ועוסק רובו בהודיה על חיים, אושר, בכי וצחוק.
המלים הפותחות את השיר הן "סלח לי אבי כי חטאתי לך", שמקורן בנוסח שונה בתהילים מ"א ה:"יְהוָה חָנֵּנִי רְפָאָה נַפְשִׁי כִּי חָטָאתִי לָךְ".
בנצרות המשפט תופס חלק בווידוי.

## הצלחה
נכון לאוגוסט 2025, לשיר יש למעלה מ-9.4 מיליון צפיות ביוטיוב. וזכה לעשרות גרסאות כיסוי על ידי אמנים שונים, בהם ניתן למנות את אוהד מושקוביץ, המכביטס, מקהלת פרחי ירושלים ומקהלת הרבנות הצבאית.

## קישורים חיצוניים
* 
* מילות השיר, באתר שירונט
* אקורדים לשיר, באתר tab4u
* לדף השיר באתר הספרייה הלאומית

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים על אלוהים
קטגוריה:סינגלים בהוצאת ליאם הפקות
מירב בן-דוד

**מירב בן-דוד** (באנגלית: **Merav Ben-David**; נולדה ב-17 בינואר 1959) היא אקולוגית וזואולוגית ישראלית-אמריקאית. נכון לשנת 2020 היא מכהנת כראש מחלקת הזואולוגיה והפיזיולוגיה באוניברסיטת ויומינג  אשר בלאראמי, מחוז אולבני ויומינג. בן-דוד זכתה באוגוסט 2020 במועמדות המפלגה הדמוקרטית לבחירות למושב בסנאט מטעם מדינת ויומינג  לאחר שגברה על חמישה מתחרים אחרים. לפיכך, היא הישראלית-אמריקאית הראשונה שהייתה מועמדת בבחירות שהתקיימו בנובמבר 2020 לסנאט האמריקאי מטעם אחת משתי המפלגות הגדולות.

## קורות חיים
בן-דוד נולדה בנחלת יהודה, ושירתה בחיל האוויר (1978–1980). סיימה תואר ראשון ושני מאוניברסיטת תל אביב (בשנים 1984 ו-1986) ודוקטורט מאוניברסיטת אלסקה בפיירבנקס . בתחילת שנות ה-90 שבה בן-דוד לישראל, אך עקב מחסור במקומות עבודה נסעה לאלסקה כדי לחקור את שינויי האקלים.

כאקולוגית, בן-דוד פרסמה מחקר אודות הפגיעה בלוטרות הים כתוצאה מאסון הנפט של אקסון ואלדז. ב-1999 עברה ללמד באוניברסיטת ויומינג, והתמקדה במחקר של טורפים ומערכת היחסים שלהם עם המערכת האקולוגית. היא פרסמה יותר מ-110 מאמרים המנתחים את שינויי האקלים, מינים בסכנת הכחדה והשפעת הזיהום על בעלי חיים.

בינואר 2020 הכריזה בן-דוד על התמודדותה לאחד משני מושביה של מדינת ויומינג בסנאט של ארצות הברית. באוגוסט 2020 היא גברה על חמישה מתחרים אחרים וזכתה במועמדות של המפלגה הדמוקרטית, בבחירות הפסידה בן-דוד למועמדת המפלגה הרפובליקנית, סינתיה לומיס.

## קישורים חיצוניים

* 

* 
* 

## הערות שוליים

קטגוריה:נחלת יהודה: אישים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:בוגרות אוניברסיטת תל אביב
קטגוריה:בוגרי אוניברסיטת אלסקה בפיירבנקס
קטגוריה:זואולוגיות אמריקאיות
קטגוריה:זואולוגים יהודים אמריקאים
קטגוריה:זואולוגיות ישראליות
קטגוריה:זואולוגים ישראלים
קטגוריה:פוליטיקאיות יהודיות אמריקאיות
קטגוריה:פעילות חברתיות אמריקאיות
קטגוריה:פעילים חברתיים יהודים אמריקאים
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:פרוגרסיביות אמריקאיות
קטגוריה:ישראליות שנולדו ב-1959
קטגוריה:ישראלים שנולדו ב-1959
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
אוניברסיטת צ'נג קונג הלאומית

**אוניברסיטת צ'נג קונג הלאומית** (במנדרינית: **國立成功大學/成大**) היא אוניברסיטה ציבורית, הממוקמת בטאינאן שבטאיוואן, אשר הוקמה ב-1931. באוניברסיטה לומדים כ-21,000 סטודנטים והיא נחשבת לאחת מן הטובות במדינה (במיוחד בתחומי ההנדסה, מדעי המחשב, הרפואה, התכנון והעיצוב). בוגרי האוניברסיטה משתלבים בתעשיות רבות ובהן TSMC ואפלייד מטיריאלס.

אוניברסיטת צ'נג קונג היא האוניברסיטה הטייוואנית היחידה שחברה ברשת אוניברסיטאות עולמית (WUN).

לאוניברסיטת צ'נג קונג הסכמי שיתוף פעולה עם 251 מוסדות ואוניברסיטאות ברחבי העולם. נחתמו הסכמי חילופי סטודנטים עם 98 אוניברסיטאות זרות ובהן האוניברסיטה הלאומית של סיאול, האוניברסיטה הטכנית של מינכן, אוניברסיטת דרום קליפורניה, אוניברסיטת ליידן, אוניברסיטת קיוטו, האוניברסיטה הלאומית של סינגפור ואוניברסיטת ניו סאות' ויילס.

## דירוגים בין-לאומיים
* דירוג שאנגחאי: מקום 201–300 (2023)
* דירוג Times Higher Education: מקום 501–600 (2024)
* דירוג QS לאוניברסיטאות: מקום 228 (2024)

## קישורים חיצוניים

* 

צ'נג קונג הלאומית
צ'נג קונג הלאומית
אוניברסיטת מסצ'וסטס אמהרסט

**אוניברסיטת מסצ'וסטס אמהרסט** (באנגלית: **University of Massachusetts Amherst**; ידועה בקיצור: **UMass Amherst** או **UMass**) היא אוניברסיטה ציבורית השוכנת ב במסצ'וסטס שבארצות הברית, על שטח של כמעט 6,000 דונם ב שב, 144 ק"מ מבוסטון ו־280 ק"מ מניו יורק. האוניברסיטה הוקמה ב־1863 ולומדים בה למעלה מ־31,000 סטודנטים יחד עם מעל ל־1,550 חברי סגל. היא אוניברסיטת ספינת הדגל והקמפוס הגדול ביותר ב אוניברסיטת מסצ'וסטס, והקמפוס הראשון שהוקם בה. האוניברסיטה חברה ב שבעמק הפיוניר.

האוניברסיטה מציעה 110 תוכניות לתואר ראשון, 80 תוכניות לתואר שני ו־48 תוכניות לדוקטורט.

מבין אלו שקיבלו תואר דוקטור לשם כבוד מן המוסד ניתן למנות את בילי ג'ין קינג, ג'ייק טאפר ושירלי אן ג'קסון.

## היסטוריה
האוניברסיטה הוקמה באפריל 1863 והתמקדה בתחילה בלימודי חקלאות. הסטודנטית הראשונה התקבלה בשנת 1875. צמיחה משמעותית התרחשה בתחילת המאה ה־20 ובמסגרתה החלו ללמד במוסד חינוך ואמנויות.

## מבנה
באוניברסיטה פועלים 12 בתי ספר וקולג'ים (בסוגריים מצוינת שנת ההקמה):
*  ע"ש  (1870)
* בית הספר למוסמכים (1896)
*  (1907)
*  (1914)
*  (1915)
*  (1937)
*  (1938)
*  ע"ש איזנברג  (1947)
*  ע"ש איליין מאריב (1953)
* הקולג' למצטיינים של חבר העמים (1999)
*  (2009)
*  ע"ש רוברט ודונה מאנינג (2015)

## דירוגים בין־לאומיים
* דירוג שאנגחאי: מקום 151–200 (2024)
* דירוג Times Higher Education: מקום 123 (2024)
* דירוג QS לאוניברסיטאות: מקום 245 (2024)
* דירוג U.S. News & World Report: מקום 175 (2024)

## קישורים חיצוניים

* 

*
מסצ'וסטס אמהרסט
ג'סיקה קינן וין

**ג'סיקה קינן וין** (באנגלית: **Jessica Keenan Wynn**; נולדה ב-12 ביוני 1986) היא שחקנית וזמרת אמריקאית. היא ידועה בעיקר מהופעותיה בתפקיד הת'ר צ'אנדלר במחזמר "מלכות הכיתה: המחזמר", ובתפקיד טניה הצעירה בסרט "מאמה מיה! Here We Go Again".

## ביוגרפיה
וין נולדה בשם ג'סיקה קינן ארמסטרונג בלוס אנג'לס שבקליפורניה. היא נכדתו של השחקן קינן ווין; נינה של הקומיקאי אד וין; ובת נינה של השחקן והבמאי מתקופת הראינוע פרנק קינן. היא אחייניתו של התסריטאי טרייסי קינן וין.

## פילמוגרפיה
### תיאטרון

### טלוויזיה

### קולנוע

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
גילי אייזנר

**גילי אייזנר** (נולדה ב-6 באוגוסט 2001) היא כדורסלנית ישראלית, המשחקת בעמדת הרכזת/קלעית בקבוצת הנשים של מכבי עירוני רמת גן ושחקנית נבחרת ישראל.

## ביוגרפיה
אייזנר נולדה בבסיס חצרים והחל משנת 2006 מתגוררת במושב גאליה. החלה לשחק כדורסל מגיל 8 בקבוצת הבנים של הפועל גן רווה. בגיל 11 עברה למחלקת הנוער של מכבי ראשון לציון שבהמשך, בעונת 2014/15 אוחדה עם מחלקת הנוער של הפועל ראשון לציון.
בעונות 2014/15 ו-2015/16 זכתה עם הקבוצה בגביע ילדות. בעונת 2016/17 זכתה בגביע ואליפות נערות ב'. בעונת 2017/18 נבחרה לחמישיית העונה של נערות ב'. ובעונת 2018/19 זכתה באליפות ובגביע נערות א'.
עם נבחרת התיכון הגימנסיה הריאלית זכתה פעמיים באליפות ליגת התיכונים. בשנים 2017/18 ו-2018/19 ניצחה הגימנסיה את אוסטרובסקי רעננה וזכתה באליפות התיכונים. בעקבות הזכייה נסעה הקבוצה להשתתף בטורניר ISF הבינלאומי. אייזנר נבחרה על-ידי האתר ספסל לחמישיית העונה של ליגת נערות א'.

## קריירה מקצועית
במקביל למשחקיה בנערות א', שיחקה בעונת 2017/2018 בקבוצת המשנה של הפועל ראשון לציון בליגה הלאומית לכדורסל נשים. בתום העונה הקבוצה זכתה באליפות הליגה הלאומית ובגביע הליגה ואייזנר זכתה בתואר תגלית העונה בלאומית של האתר ספסל. בעונה 2018/19 שיחקה לראשונה בליגת העל. בעונת 2019/20 בניצחון על א.ס. רמת השרון שברה שיא שלשות, כאשר קלעה 9 שלשות במשחק בודד. הליגה הופסקה באותה עונה עקב משבר הקורונה כאשר הקבוצה ממוקמת במקום הרביעי. אייזנר נבחרה לתגלית העונה בליגת העל על-ידי האתר ספסל. לקראת עונת 2020/2021 הצטרפה אייזנר לאליצור רמלה וזכתה עם הקבוצה באליפות המדינה לאחר נצחון בסדרת הגמר על מכבי בנות אשדוד.

ב-2022 חתמה במכבי חיפה.אייזנר העפילה עם חיפה לגמר גביע המדינה, שם הפסידה חיפה לאשדוד. ב-2023 הצטרפה אייזנר למכבי עירוני רמת גן. בפברואר 2026 זכתה אייזנר עם הקבוצה בגביע המדינה לאחר נצחון במשחק הגמר על מכבי חיפה.

### נבחרות ישראל
ב-2017 השתתפה עם הנבחרת בטורניר אליפות אירופה עד גיל 16 דרג ב' שנערך במקדוניה. אייזנר סיימה את הטורניר עם ממוצע של 6.7 נקודות, 6.6 ריבאונדים. ב-2018 השתתפה עם הנבחרת בטורניר אליפות אירופה עד גיל 18 דרג ב' שנערך אוסטריה. אייזנר סיימה את הטורניר עם ממוצע של 7 נקודות 7.8 ריבואנדים ו-3 אססיטים. הנבחרת עלתה לדרג א' בתום הטורניר לאחר שסיימה במקום השלישי. ב-2019 השתתפה עם הנבחרת כקפטנית בטורניר אליפות אירופה עד גיל 18 דרג א'. אייזנר סיימה את הטורניר עם ממוצע של 7 נקודות 9 ריבואנדים ו-4 אססיטים. באותו הקיץ השתתפה עם הנבחרת בטורניר אליפות אירופה עד גיל 20 דרג ב'. אייזנר סיימה את הטורניר עם ממוצע של 5.8 נקודות 6.2 ריבואנדים ו-3.3 אססיטים.

החל משנת 2018 אייזנר היא חלק מסגל נבחרת ישראל.

## קישורים חיצוניים

* פרופיל השחקנית, באתר איגוד הכדורסל בישראל
* פרופיל השחקנית, באתר מנהלת ליגת העל בכדורסל נשים

## הערות שוליים

קטגוריה:כדורסלניות הפועל ראשון לציון
קטגוריה:כדורסלניות אליצור רמלה
קטגוריה:כדורסלניות נבחרת ישראל
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:נשות המושב
קטגוריה:אנשי המושב
קטגוריה:מועצה אזורית גן רווה: אישים
קטגוריה:ישראליות שנולדו ב-2001
קטגוריה:ישראלים שנולדו ב-2001
לב טויטמן

**לב גריגורוביץ' טויטמן** (ברוסית: **Лев Григорьевич Тойтман**; 1925 – 11 בספטמבר 2007) היה יושב ראש פדרציית הקהילות היהודיות  בחבר המדינות עבור העיר בירוביג'ן, בירת המחוז היהודי האוטונומי שבמזרח הרחוק הרוסי. הוא ידוע בזכות פועלו בבנייתה ובהחייתה של הקהילה היהודית המקומית בבירוביג'ן.

## ביוגרפיה
לב טויטמן לחם כחייל בכוחות המזוינים של ברית המועצות בקווים בראשונים של מלחמת העולם השנייה, ונפצע אנושות בקרב. על פציעתו הוא זכה בשני עיטורי עוז.

טויטמן נבחר בשנת 1997 ליושב ראש פדרציית הקהילות היהודיות בחבר המדינות עבור בירוביג'ן, בירת המחוז היהודי האוטונומי. תחת מנהיגותו, הקהילה היהודית בבירוג'ן מנתה כ-4,500 איש. הוא הנהיג את הקהילה כעשור, עד למותו בשנת 2007. בשנת 2004, לכבוד חגיגות 70 שנה לייסוד מחוז היהודי האוטונומי בהם השתתף, נפתח בית כנסת בבירוביג'ן. טויטמן היה מעורב בבנייתו ובפתיחתו של בית הכנסת, בשיתוף עם הרב הראשי של העיר ונציג חב"ד באזור, מרדכי שיינר (אנ').

בשנת 2005 זכה טויטמן בעיטור הידידות על פועלו בפיתוח הקהילה היהודית בבירוג'ן. בנוסף, הוענק לו העיטור "אזרח למופת של המחוז היהודי האוטונומי".

## הערות שוליים

קטגוריה:יהודים רוסים
קטגוריה:המחוז היהודי האוטונומי
קטגוריה:בירוביג'ן
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1925
קטגוריה:רוסים שנפטרו ב-2007
הגל הבטוח

**הגל הבטוח** הייתה תחנת רדיו ישראלית, שפעלה במסגרת קול ישראל ועסקה בשידור תוכניות מוזיקה, תוכניות מלל, דיווחי תנועה ושידורי ספורט לאזור הצפון. התחנה החלה לשדר בשנת 1991, בשיתוף עם משרד התחבורה, במסגרת המלחמה בתאונות הדרכים. התחנה נסגרה בשנת 2003. השם "הגל הבטוח" היה בשימוש קול ישראל עוד לפני הקמת התחנה, לשידורי בטיחות בדרכים שנערכו מדי פעם.

הגל הבטוח הייתה תחנת הרדיו הראשונה בישראל שנועדה לנהגים לצורך הכוונת התנועה והגברת המודעות לנהיגה זהירה. עם השנים נוספו לה תוכניות אקטואליה, תרבות וספורט. חלק משידוריה נסמכו על עבודת כתבי רשת ב' בצפון, ובתחנה עצמה הועסקו כ-30 עובדים. בתחנה שודרו פרסומת והיא התחרתה בתחנת רדיו חיפה בעלת הזיכיון לרדיו האזורי. ב-23 במאי 2003 התחנה נסגרה בזמן שידור, ומאזיני התחנה לא קיבלו כל הסבר על נסיבות הפסקת פעילותה. התחנה נסגרה בהוראת מנכ"ל רשות השידור, יוסף בראל. בראל טען שהתגלה לו שהתחנה פועלת ללא תקצוב ובניגוד להחלטות של המוסדות הציבוריים של רשות השידור. אך העובדים טענו שההחלטה הייתה במסגרת הקיצוצים בתקציב רשות השידור.

## הערות שוליים

מורשת, רשת
קטגוריה:ישראל: תחנות רדיו שנסגרו
נקודת ארצ'ר (אנטארקטיקה)

**נקודת ארצ'ר** (באנגלית: **Archer Point**) היא לשון יבשה סלעית, בארץ אואטס שבאנטארקטיקה.

לשון היבשה מהווה את הקצה המערבי של פתחו של מפרץ הרלד.

הנקודה מצויה 9 קילומטרים ממערב לראש ויליאמסון.

הר ארצ'ר ממוקם בסמוך מדרום לנקודת ארצ'ר.

## היסטוריה
### גלוי הנקודה

לשון היבשה התגלתה בפברואר 1911 על ידי לוטננט הארי פנל, מהצי המלכותי, שהפליג בספינה טרה נובה, ספינת משלחת טרה נובה (אשר חקרה את אנטארקטיקה בין השנים 1910- 1913), בפיקודו של רוברט פלקון סקוט.

### מקור השם

סקוט קרא לנקודה על שמו של וו. וו. ארצ'ר (W.W. Archer) המנהלן הראשי (chief steward) של המשלחת.

## ראו גם

אתרים נוספים הנקראים על שמו של וו. וו. ארצ'ר באנטארקטיקה:
* כף ארצ'ר - לשון יבשה באזור חוף סקוט, שלחוף ארץ ויקטוריה
* הר ארצ'ר (אנטארקטיקה) - הר בסמוך למפרץ הרלד

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=RA2-PA224&lpg=RA2-PA224&dq=%22Archer+Point%22+Antarctica&source=bl&ots=6TUlOEHd6I&sig=ACfU3U28pXBmHl4Fc6FbZv2B_VOiLxIUjw&hl=en&sa=X&ved=2ahUKEwigpK3j5KrrAhXFUhUIHd9YBSA4ChDoATALegQIAxAB#v=onepage&q=%22Archer%20Point%22%20Antarctica&f=false Sailing Directions for Antarctica: Includes Islands South of Latitude 60°]**, P 224

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA409&lpg=PA409&dq=%22Archer+Point%22+Antarctica&source=bl&ots=qbXJztM9v9&sig=ACfU3U1A7-MJeVm1cW3KMHqtIjJ7WpC1AQ&hl=en&sa=X&ved=2ahUKEwigpK3j5KrrAhXFUhUIHd9YBSA4ChDoATAMegQIARAB#v=onepage&q=%22Archer%20Point%22%20Antarctica&f=false Sailing Directions (planning Guide) and (enroute) for Antarctica]**, P 409

## קישורים חיצוניים
* נקודת ארצ'ר באתר הסקר הגאולוגי של ארצות הברית
* נקודת ארצ'ר באתר הגאזט האנטארקטי של ממשלת אוסטרליה
* נקודת ארצ'ר באתר הגאזט האנטארקטי המשווה SCAR של ממשלת אוסטרליה
* המיקוד של נקודת ארצ'ר (הדואר האוסטרלי)
* מזג אוויר נוכחי עדכני בנקודת ארצ'ר
** תחזית מזג אוויר עדכנית ארוכת טווח עבור נקודת ארצ'ר
** סטטיסטיקות מזג אוויר ונתוני מזג אוויר היסטוריים עבור נקודת ארצ'ר

## הערות שוליים

ארצ'ר
קארל פטרו

**קארל פטרו** (בצ'כית: **Karel Petrů**; 24 בינואר 1891 – 30 בנובמבר 1948) היה מאמן כדורגל צ'כוסלובקי. היה למאמנה של נבחרת צ'כוסלובקיה אותה הוביל עד למקום השני במונדיאל 1934.

## ביוגרפיה

פטרו נולד ב-24 בינואר 1891 בצ'כוסלובקיה. תחילה היה לעיתונאי ספורט ואז למזכיר ההתאחדות לכדורגל בצ'כוסלובקיה. לימים היה פטרו לחבר בוועדה הטכנית של ה-CSAF וב-1931 התמנה להיות למאמן נבחרת צ'כוסלובקיה. הוא אימן אותה ב-18 משחקים עד 1934 והוביל אותה עד למקום השני במונדיאל 1934, לאחר שהפסידו בגמר 2–1 למארחת הטורניר איטליה. אחרי אותה הצלחה אימן שלוש פעמים נוספות לפני שרודולף פליקאן ויוסף טסרא לקחו את תפקידו בתחילת 1935.

## קישורים חיצוניים

קטגוריה:מאמני כדורגל צ'כוסלובקים
קטגוריה:מאמני מונדיאל 1934
קטגוריה:ילידי 1891
קטגוריה:צ'כוסלובקים שנפטרו ב-1948
מוהמה גרדו בקוואקווה

**מהומה גרדו בקוואקווה** (**Mahommah Gardo Baquaqua**) נולד בדג'וג'ו בנין של היום, היה עבד ששועבד והועבר לברזיל במסגרת סחר העבדים האטלנטי, וברח לניו יורק בשנת 1847. בקוואקווה העלה על הכתב את חוויות שעבודו, והאוטוביוגרפיה שלו פורסמה על ידי סמואל מור, פעיל בתנועה לביטול העבדות, בשנת 1854. מסמך זה הוא המסמך היחיד (שידוע עליו) שנכתב בידי עבד ברזילאי לשעבר.

## קורות חייו
בקוואקווה נולד בבנין בין 1820 ל־1830 למשפחת סוחרים מוסלמית. הוא למד קוראן, ספרות ומתמטיקה בבית ספר מוסלמי. כנער, הוא ואחיו השתתפו במלחמות , והוא נכלא במהלכן, אך לאחר מכן שוחרר. כשחזר לזוגו (או ג'וג'ו) נכלא והועבר לדהומיי, שם הועלה על ספינת עבדים בשנת 1845, והגיע לפרנמבוקו, ברזיל.

הוא שועבד במשך שנתיים באולינדה, פרנמבוקו תחת אדונו, שהיה אופה. בקוואקווה עבד בתור סבל, רוכל ובנאי, ולמד פורטוגזית. אכזריות משעבדיו גרמה לו להידרדר לאובדנות ואלכוהוליזם, והוא ניסה להתאבד.

בקוואקווה נלקח לריו דה ז'ניירו, ונעשה לעבד ימי בספינה למברנסה (Lembrança) שהעבירה סחורות לפרובינציות הדרומיות בברזיל. ב־1847, משלוח קפה לארצות הברית אפשר לו לצאת לחופשי. ספינתו עגנה בנמל ניו יורק בחודש יוני של אותה השנה, שם פנו אליו פעילים בתנועה לביטול העבדות, שעודדו אותו לברוח מהספינה. אחרי הבריחה הוא נאסר בכלא מקומי, ונעזר רק בפעילי התנועה, שניסו לסייע לו לברוח מהכלא ומנעו את חזרתו לספינה. לאחר מכן נשלח להאיטי, שם חי עם מיסיונר בפטיסטי בשם הכומר ג'וד.

לאחר שהמיר את דתו לנצרות והוטבל בשנת 1848, בקוואקווה חזר אל ארצות הברית בשל חוסר יציבות ששרר בהאיטי. הוא למד ב במשך שלוש שנים, וב־1854 עבר לקנדה. האוטוביוגרפיה שלו פורסמה באותה שנה בדטרויט על ידי סמואל דאונינג מור.

לא ידוע מה קרה לבקוואקווה אחרי 1857. הוא עבר לאנגליה, ונשלח על ידי חברת המיסיונרים האמריקנית החופשית בתור מיסיונר לאפריקה.

## לקריאה נוספת

* AUSTIN, Allan D. African Muslims in antebellum America: transatlantic stories and spiritual struggles. New York: Routledge, 1997.
* BAQUAQUA. Biografia de Mahommah Gardo Baquaqua; Edição com notas de Allan D. Austin.
* ELBERT, Sarah. Introduction to American Prejudice Against Color. York: Maple Press, 2002.
* FOSS e MATHEWS. Facts for Baptist Churches. Atica, NY, 1850.
* LOVEJOY, Paul E. Identidade e a miragem da etnicidade: a jornada de Mahhomah Gardo Baquaqua para as Américas. Afro-Asia, n. 27, p. 9-39, 2002.
* KRUEGER, Robert. Biografia e narrativa do ex-escravo Mahommah Gardo Baquaqua. Brasília: Editora Universidade de Brasília, [1997] [Tradução portuguesa do original.]


## הערות שוליים

קטגוריה:ברזילאים
קטגוריה:עבדים
קטגוריה:ילידי 1824
מיכאל קיסרי

**מיכאל (מיקי) קיסרי (קיסלר)** (נולד ב-1 ביוני 1950) הוא קצין צה"ל בדימוס בדרגת אלוף-משנה, שירת בצה"ל בחיל הים כמפקד שייטת הצוללות. והיה המפקד הראשון של מערך בניית הצוללות מסדרת דולפין בגרמניה.

## ביוגרפיה
נולד ב-1950 להורים ניצולי השואה שעלו מצ'כיה עם הקמת המדינה. הוריו הגיעו למעברת נווה דוד בחיפה והתיישבו בכפר יחזקאל. לאחר שנולד עברו ההורים לקיבוץ דגניה א' שם השתלבו עם ותיקי היישוב.

כשהיה באמצע כיתה ה' עזבו את הקיבוץ ועברו לחיפה, לשכונת הכרמל הצרפתי. הוא למד בבית הספר "רמות" ברמת שאול. בכיתה ט' עבר ללמוד בבית הספר לקציני ים עכו, במגמת מכונאות ימית. התגייס לצה"ל ב־1968, המשיך לקורס חובלים בחיל הים למגמת השיט, למסלול הפיקוד בחיל הים. בסיום הקורס, שנמשך שנתיים וחצי, הצטרף לשייטת הצוללות ובמסגרתה פיקד על פלגת הדבורים בבסיס חיפה, שהייתה אחראית על הביטחון בגזרת צפון המדינה ומניעת חדירות פעילות חבלנית מהים.

במלחמת יום הכיפורים הצטרף לדבורים במפרץ סואץ, ובהמשך כסגן מפקד הבסיס שהוקם בא-טור ונועד לשמור על נתיבי שיט חופשיים במפרץ.

בשנת 1975 נסע עם משפחתו לאנגליה להביא את הצוללת אח"י גל שנועדה להחליף את דור הצוללות הישן של חיל הים.

במלחמת לבנון הראשונה שימש כמפקד צוללת שעגנה קרוב לקו החוף של לבנון ומשם טיווחה בחשאי את חיל האוויר וחיל הים לתקיפת מטרות של אש"ף וסוריה. כן חשף סוללת טילי קרקע־אוויר, האיום המרכזי על חופש הטיס הישראלי, שהסורים הצליחו להסתיר מגיחות הצילום של חיל האוויר.

אחרי הפיקוד על אח"י גל יצא ללימודים באוניברסיטת בר-אילן ועבר לגור בראשון לציון במשך שנתיים. עם סיום הלימודים חזר לגור בקריית ביאליק כדי להיות קרוב לבסיס חיפה, שם שימש מפקד ספינת הטילים "מולדת". אחרי שנתיים עבר להתגורר בכפר סבא. ביוני 1983 מונה למפקד שייטת הצוללות וכיהן בתפקיד עד יולי 1987.

בקיץ שנת 1987 יצא שוב ללימודים, לתואר שני באוניברסיטת בר-אילן. אז גם הצטרף לפרויקט המגורים ברעות, אליה עבר בשנת 1991.

אחרי הלימודים הושאל לתעשייה האווירית למשך שלוש שנים ומשם יצא עם משפחתו לגרמניה, לנהל את פרויקט בניית הצוללות מסדרת דולפין, והתגורר בהמבורג עד לסיום הבנייה של אח"י דולפין ואח"י תקומה.

בשנת 1996, אחרי השקת הצוללת הראשונה "דולפין", חזר לישראל, לבית ברעות.

שנה לאחר מכן השתחרר מצה"ל והתמנה למנהל בית הספר להנדסאים של אוניברסיטת תל אביב. במילואים הצטרף לצוות החיפושים של הצוללת "דקר".

נשוי לרבקה (לבית ברסלר) אב לבת ובן ומתגורר במודיעין-מכבים-רעות.

## קישורים חיצוניים

* אין לי ארץ אחרת – מיקי קיסרי, באתר "הקשר הרב דורי"
* 
* 
* מיקי קיסרי מספר צוללן 573 דברים בשם אומרם, באתר יוטיוב
* יוצאי חיל הים במחאה להקמת ועדת חקירה בעניין פרשת הצוללות, בערוץ ynet של אתר יוטיוב, 20 באוגוסט 2020

קטגוריה:חיילי חיל הים במלחמת יום הכיפורים
קטגוריה:חיילי חיל הים במלחמת לבנון הראשונה
קטגוריה:בוגרי בית הספר לקציני ים עכו
קטגוריה:בוגרי קורס חובלים
קטגוריה:בוגרי אוניברסיטת בר-אילן
קטגוריה:מפקדי שייטת הצוללות
קטגוריה:חיפה: אישים
קטגוריה:אלופי-משנה בחיל הים
קטגוריה:ישראלים שנולדו ב-1950
אלפא רומיאו קנגורו

**אלפא רומיאו קנגורו** (באיטלקית: **Alfa Romeo Canguro**, קרוי גם: **Alfa Romeo TZ Bertone Canguro**) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומאו בשנת 1964
## "אלפא רומיאו קנגורו"

* "אלפא רומיאו קנגורו" הוצגה לראשונה בתערוכת הרכב של פריז בשנת 1964.
* השלדה של דגם "אלפא רומיאו קנגורו" התבססה על דגם "Alfa Romeo Giulia TZ"  (מספר שלדה 10511 AR 750101).
* גוף הדגם עשוי פיברגלס ולא מאלומיניום והוא כולל את אחד הראשונים המודבקים בשמשות הקדמיות במכונית.
* 2 דלתות.
* 2 מושבים.
* מנוע קדמי-אורכי, 4 צילינדרים.
* מנוע בנזין.
* סוג הנעה: הנעה אחורית.
* עיצוב: ג'ורג'טו ג'וג'ארו בשיתוף "Gruppo Bertone" .

## ראו גם
* אלפא רומיאו דיסקו וולנטה
* אלפא רומיאו באט
* אלפא רומיאו סוג 103
* אלפא רומיאו גלוריה
* אלפא רומיאו ספורטוט
* אלפא רומיאו איגואנה
* אלפא רומיאו סקראבאו 

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קופה
קנגורו
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1964
קטגוריה:מכוניות עשויות פיברגלס
קטגוריה:קנגוריים בתרבות
אלן-רנה לסאז'

ממוזער|160px
**אלן-רנה לֶסאז**' (בצרפתית: **Alain-René Lesage**; 6 במאי 1668 – 17 בנובמבר 1747, בולון-סור-מר) היה סופר ומחזאי צרפתי.

## קורות חייו ופועלו
אלן-רנה לסאז' היה בן למשפחת משפטנים. הוריו נפטרו בצעירותו והוא הופקד בידי דודו שבזבז את ההון שירש. מנהל בית ספר של הישועים בעיר ואן שבברטאן, שם למד, נוכח ביכולותיו של לסאז' וקירב אותו לספרות. לסאז' עבר לפריז ב-1693 כדי ללמוד משפטים ושנה לאחר מכן נשא אישה. בהשפעת חבריו, ונוכח דלות פרנסתו, החל לעסוק בתרגום. תחילה תרגם כתבים מספרות יוונית קלאסית לצרפתית. בהמשך פנה לספרות ספרדית, שהייתה פופולרית באותה תקופה בצרפת, ותרגם מספר יצירות של לופה דה וגה, פדרו קלדרון דה לה ברקה וסופרים נוספים. על בסיס ספרו של ולס דה גוורה חיבר לסאז' את "השטן הצולע" שהקנה לו תהילה. הספר נדפס בכמה מהדורות, עובד למחזה והועלה על במת התיאטרון.

בשנת 1715 פרסם לסאז' את הפרקים הראשונים של הרומן הפיקרסקי הנודע "הרפתקאותיו של ז'יל בלאס דה סנטיאנה". הפרק השלישי ראה אור בשנת 1724 והרביעי בשנת 1735. הספר זכה לקהל קוראים גדול, למהדורות תרגום לשפות רבות ולהתייחסויות בספרות בדורות הבאים. הוא תורגם לעברית בידי עידו בסוק (דביר, 1995). קדמו לו תרגומיהם של אברהם אלמאליח (ירושלים: דפוס ש"י שיריזלי, תרפ"ו) ושל יצחק לבנון (מסדה-פרס, 1980).

ב-1732 פרסם לסאז' את ספרו על הרפתקאות הפריבטיר Robert Chevalier Beauchêne בצרפת החדשה, שיש המוצאים בו דמיון לספריו של בן זמנו דניאל דפו.

לסאז' היה איש רעים להתרועע, מבאיו הקבועים של קפה פרוקופ, אך בשנת 1743, בעקבות מות בנו, עזב את פריז והתיישב בבולון-סור-מר, שבה מת ב-1747 בגיל 80.

## קישורים חיצוניים

* 
* 
* יצירותיו וחיבורים על אודותיו בארכיב האינטרנט
* 
* 

קטגוריה:מחזאים צרפתים
קטגוריה:סופרים צרפתים
קטגוריה:מתרגמים צרפתים
קטגוריה:מתרגמים מספרדית
קטגוריה:מתרגמים מיוונית
קטגוריה:עורכי דין צרפתים במאה ה-18
קטגוריה:ילידי 1668
קטגוריה:צרפתים שנפטרו ב-1747
אלפא רומיאו סקראבאו

ממוזער|300px|"אלפא רומיאו סקראבאו"
**אלפא רומיאו סקראבאו** (באיטלקית: **Alfa Romeo Scarabeo**) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומאו בשנת 1966

פירוש "Scarabeo" מאיטלקית לעברית: "חיפושית".

## "אלפא רומיאו סקראבאו"

* בבניית דגם "אלפא רומיאו סקראבאו" השתתפו המהנדס "Giuseppe Busso"  בשיתוף המהנדס ומעצב הרכב "Orazio Satta Puliga" 
* הדגם בנוי על פי פלטפורמה של דגם "Alfa Romeo Tipo 33" . המתלה נלקח מדגם רנו R8 מתוצרת רנו הצרפתית.
* 2 דלתות
* 2 מושבים
* מנוע אחורי
* מנוע בנזין
* סוג הנעה: הנעה אחורית 4x2
* השלדה הצינורית - כולל מסגרת הסולם הצינורית על גבי צדי תא הנהג, שהכיל את מכלי הדלק
* עיצוב: Sergio Sartorelli  מחברת עיצוב הרכב "Officine Stampaggi Industriali" 

## ראו גם
* אלפא רומיאו דיסקו וולנטה
* אלפא רומיאו באט
* אלפא רומיאו סוג 103
* אלפא רומיאו גלוריה
* אלפא רומיאו ספורטוט
* אלפא רומיאו איגואנה
* אלפא רומיאו 2אטואוטנטה

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קופה
סקראבאו
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1966
קטגוריה:מכוניות מנוע אחורי
ספיר כדורי

**ספיר כדורי** (נולדה ב-13 במאי 1993) היא כדורגלנית ישראלית, המשחקת כשוערת בליגת העל בכדורגל נשים.

## ביוגרפיה
כדורי נולדה בחדרה וכבר בגיל 11 הצטרפה לקבוצת הילדות של מכבי כישרונות חדרה ולקחה חלק בגביע פוקס קידס במסגרתו השתתפה עם הקבוצה בטורניר בצרפת. בשנים שלאחר מכן שיחקה בקבוצת הנערות של חדרה כחלוצה ובמקביל התאמנה עם קבוצת הבוגרות כשוערת. בעונת 2008/2009 שיחקה במקביל בקבוצת הנערות ובקבוצה הבוגרת בליגת הנשים הבכירה. במסגרת רבע גמר הגביע בעונת 2016/2017 נפצעה ברצועה הצולבת, סיימה את העונה ולא המשיכה לשחק בקבוצה.

בעונת 2018/2019 עברה להפועל רעננה אך שוחררה מהקבוצה עוד לפני פתיחת העונה עקב מחלה. כדורי הגישה תביעה לבוררות כדי לקבל את השכר שהובטח לה אך סורבה. לאחר פרסום הנושא בתקשורת גייסה למענה קבוצת בית"ר ירושלים בראשות הבעלים משה חוגג את סכום הכסף שהובטח לה כשכר.

## נבחרת ישראל
בשנת 2009, בגיל 16, צורפה לנבחרות הנערות של ישראל ורשמה 3 הופעות בנבחרת הנערות עד גיל 17 ו-14 הופעות בנבחרת הנערות עד גיל 19.

## מחוץ לכדורגל
בעלת תואר ראשון במנהל עסקים וניהול ספורט מהמרכז האקדמי רופין ומכון וינגייט.

## תארים
### [[מכבי חדרה (כדורגל נשים)|מכבי כישרונות חדרה]]
* גביע המדינה: 2014/2015

## קישורים חיצוניים

* פרופיל באתר ההתאחדות הישראלית לכדורגל
* 
* 
* 
* 

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:שוערות כדורגל ישראליות
קטגוריה:שוערי כדורגל ישראלים
קטגוריה:כדורגלניות מכבי כישרונות חדרה
קטגוריה:חדרה: כדורגלניות
קטגוריה:בוגרי המרכז האקדמי רופין
קטגוריה:בוגרות המרכז האקדמי רופין
קטגוריה:ישראליות שנולדו ב-1993
קטגוריה:ישראלים שנולדו ב-1993
המכון המלכותי לטכנולוגיה KTH

**המכון המלכותי לטכנולוגיה של KTH** (בשוודית: **Kungliga Tekniska högskolan**) הוא אוניברסיטה ציבורית הממוקמת בסטוקהולם, שוודיה, אשר הוקמה בשנת 1827. באוניברסיטה לומדים למעלה מ-13,000 סטודנטים והיא האוניברסיטה הטכנית הגדולה בשוודיה. נכון ל-2020 המכון מורכב מחמישה בתי ספר עם ארבעה קמפוסים בסטוקהולם וסביבתה.

האוניברסיטה חברה בוועידת בתי הספר האירופיים לחינוך ומחקר הנדסי מתקדם ובברית N5T. מבין בוגריה הידועים ניתן למנות את גוסטב לרסון ודולף לונדגרן. בנוסף, זוכי פרס נובל קאי סיגבאן והנס אלוון לימדו במכון.

## היסטוריה
שורשיו של המכון המלכותי נמצאים בבית ספר טכנולוגי שהוקם בסטוקהולם עוד בשנת 1798. בשנת 1827 בית הספר הפך למכון גדול ורשמי יותר. הקמת המכון הושפעה (כמו מכללות טכניות רבו אחרות באירופה שקמו בשנים אלו) מהאקול פוליטקניק בפריז. בפתיחתו, למכון היה פרופסור אחד לכימיה ואחד בפיזיקה, וכיתה אחת בהנדסת מכונות ואחת להנדסה כימית. בשנת 1851 הורחבה תוכנית ההנדסה משנתיים לשלוש. בשלהי שנות ה-50 של המאה ה-19 נכנס המכון לתקופת התרחבות. בשנים אלו מבנים רבים נבנו או שופצו לטובת האוניברסיטה.

בשנת 1877 קיבל המכון את שמו הנוכחי. בשנה זו החלו גם לימודי אדריכלות במוסד. בשנת 1927 הוענקה סופית למכון את הזכות להעניק דוקטורט משלה, וחמשת הרופאים הראשונים סיימו את הכשרתם בשנת 1929. בשנת 1970 נחנך הכור הגרעיני של המכון.

## דירוגים בינלאומיים
* Times Higher Education: מקומות 201–250 (2020)
* דירוג QS לאוניברסיטאות: 98 (2020)

## קישורים חיצוניים

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:סטוקהולם: מבנים
קטגוריה:שוודיה: אוניברסיטאות ומכללות
קטגוריה:סטוקהולם: חינוך
קורקינו

**קורקינו** (ברוסית: **Куркино**) היא נפה של המחוז הצפון-מערבי של העיר הפדרלית מוסקבה, שברוסיה. שטח הנפה הוא 8.04 קמ"ר ואוכלוסייתו מונה 34,231 תושבים (2020).
## מאפיינים
הראיון הוקם על ידי המחלקה לתוכניות השקעה בבנייה של ממשלת מוסקבה בשנים 1999–2006. הראיון ממוקם מחוץ לכביש הטבעת של מוסקבה בצפון-מערב מוסקבה, בין העיר חימקי וראיונים של מוסקבה טושינו הצפונית ומולז'נינובסקי. זהו אזור מגורים ניסיוני וכתוצאה מכך צפיפות הבנייה נמוכה.

הראיון מורכב מ-18 תתי ראיונים. בנייני מגורים בגבהים שונים - מבתי קוטג'ים ובתי עיירה עד בנייני דירות בני 23 קומות, שנבנו על פי פרויקטים אינדיבידואליים.

## אתרים ראויים לציון
* גן יפני
* מקדש אייקון ולדימיר של אם האל בקורקינו
* מקדש אלכסנדר נבסקי בקורקינו
* פארק הטבע "עמק נהר סחודני בקורקינו"

## קישורים חיצוניים

* 

קטגוריה:מוסקבה: נפות
פרקשגייפי

**פרקשגייפי** (בהונגרית: **Farkasgyepű**) הוא כפר במחוז וספרם שבמרכז הונגריה.
כמו יישובים רבים באירופה גם בפרקשגייפי מספר התושבים נמצא בירידה. כך, בשנת 1990 חיו ביישוב 381 תושבים, ובשנת 2019 מספר התושבים עמד על 330.
## היסטוריה
במהלך מפקד האוכלוסין 1930–1935, גדלה האוכלוסייה בצורה חדה וכמעט הוכפלה. הסיבה הברורה לכך הייתה העברת בית הספר ליער בשנת 1929. בימים שלאחר מכן פעל המוסד למטרות רפואיות (סנטוריום ריאות), וסיפק שפע של בתי מגורים ועבודות למקומיים ולמקומיים. הנתונים הסטטיסטיים משנת 1930 שפורסמו ערב המלחמה בשנת 1941 מעידים על קביעות ויציבות. מאחר ששיעור האוכלוסייה הנשית נותר ללא שינוי, עודף זה התרחש בקרב גברים. מבחינת השתייכות דתית, הקתוליות נותרה דומיננטית, הפרוטסטנטים היו מיעוט משמעותי ושלוש עדות אחרות לא נכחו במספרים משמעותיים. שפת האם של האוכלוסייה הייתה בעיקר גרמנית והונגרית עד בערך בשנת 1930, ובסביבות 1941 האוכלוסייה דוברת הגרמנית גדלה.

## יהודי פרקשגייפי
בפרקשגייפי חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
מיטינו

**מיטינו** (ברוסית: **Митино**) הוא ראיון של המחוז הצפון-מערבי של העיר הפדרלית מוסקבה, שברוסיה. שטח הראיון הוא 12.66 קמ"ר ואוכלוסייתו מונה 195,476 תושבים (2020).
## היסטוריה
מיטינו הוקם בשנות התשעים עם בתים בני 17 קומות, וכן כמה בנייני מגורים בני 4, 5, 6, 9, 14 ו-21 קומות. בהדרגה, ראיון זה הפך לאחד הראיונים היוקרתיים ביותר במוסקבה בגלל תנאי הסביבה הטובים והתשתית המפותחת. לפתיחת תחנת המטרו מיטינו לנוסעים ב-26 בדצמבר 2009 יש חשיבות רבה להתפתחות הראיון. 

התת ראיונים של מיטינו בנויים עם בתים מונוליטיים אישיים עם נוחות גבוהה ותכנון משופר.

באזור המרכזי של הראיון ישנם בניינים גבוהים יחסית עם בני 14 קומות ומעלה. הראיון עצמו בנוי כחצי מעגל מוארך, כאשר "הגב" שלו פונה לדרום-מערב. צורת בנייה זו אינה נצפת בשאר ראיונים של מוסקבה.

## אתרים ראויים לציון
* פארק הנופים "מיטינו"
* תחנות מטרו "וולוקולמסקאיה", "מיטינו" ו"פיאטניצקויה שוסה"

## קישורים חיצוניים

* 

קטגוריה:מוסקבה: נפות
תל אביב זה אני ואת

"**תל אביב זה אני ואת**" הוא סינגל שהוקלט על ידי הצמד המוזיקלי הישראלי אמיר ובן, בשיתוף ההרכב המוזיקלי הישראלי ג'יין בורדו. השיר יצא לאור ב-8 ביוני 2020, על ידי חברות התקליטים Mobile1 Music ותקליטי יהלום, כסינגל מתוך האלבום גנגסטרים על אמת .

## רקע וכתיבה
השיר הוא שיר פופ שנכתב והולחן על ידי אמיר ובן, בשיתוף עם דורון טלמון, והופק על ידם בשיתוף עם מתי גלעד.

## הצלחה
במצעד השבועי של מדיה פורסט, זכה השיר להצלחה מתונה, תוך שהגיע למקום ה-20, וצבר כ-43 השמעות בתחנות הרדיו בישראל באותו השבוע. במצעד שירי הספוטיפיי, הגיע השיר בשיאו למקום ה-45, תוך שצבר באותו השבוע כ-49,614 השמעות. במצעד השירים הישראליים של שזאם, הגיע השיר למקום ה-9.

## וידאו קליפ
ב-8 ביוני 2020, בסמוך לצאת הסינגל, פורסם הווידאו קליפ של השיר בערוץ היוטיוב של אמיר ובן. הווידאו קליפ בוים על ידי תמר גורן (חברתו של אמיר). בקליפ, נראים אמיר ובן וג'יין בורדו על גג, שרים את מילותיו של השיר ורוקדים לצליליו. בריאיון למאקו, אמרה טלמון: 

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי ג'יין בורדו
קטגוריה:שירים בעברית
קטגוריה:שירים על תל אביב-יפו
קטגוריה:סינגלים בהוצאת Mobile1 Music
קטגוריה:סינגלים בהוצאת תקליטי יהלום
רוברט סקוט לאודר

**רוברט סקוט לאודר** (באנגלית: **Robert Scott Lauder**; 25 ביוני 1803 – 21 באפריל 1869) היה אמן סקוטי, שתיאר את עצמו כ"צייר היסטורי".

## ביוגרפיה ועבודה
לאודר נולד בסילברמילס, אדינבורו, בנם השלישי של הלן טייט וג'ון לאודר מסילברמילס, נבחר ציבור באדינבורו ובעל בית מלאכה לעורות.

לאחר שלמד בתיכון נסע ללונדון, שם עסק אחיו הבכור ויליאם (סבה של הציירת מייבל פרייד, אשתו של הצייר ויליאם ניקולסון) בעסק המשפחתי.

הוא שב לאדינבורו בערך בשנת 1826 ונבחר לאחד החברים המקוריים של האקדמיה הסקוטית המלכותית בשנת 1830. בשלב זה לאודר התגורר עם אחיו ויליאם לאודר בחלק החדש של אדינבורו.

ב-9 בספטמבר 1833 התחתן בכנסיית סנט קוטברט באדינבורו עם איזבלה רמזי תומסון והם נסעו לאירופה, בליווי אחיו, האמן הצעיר ג'יימס אקפורד לאודר. רוברט למד כמה שנים ברומא, פירנצה, בולוניה, ונציה ומינכן.

לאודר חזר ללונדון בשנת 1838 ושם התגורר מספר שנים, שם הוטבלו שלושת ילדיו - איזבלה, ג'ון ורוברט - בכנסיית סנט תומאס, סאות'ווארק, בשנת 1840, 1841 ו-1844 בהתאמה.

בעודו בלונדון הוא הציג באקדמיה המלכותית והתחרה בתחרות קישוט אולם ווסטמינסטר בשנת 1847. הוא שלח את הציור "המשיח הולך על המים", שנרכש לאחר מכן על ידי ליידי אנג'לה בורד-קוטס, הברונית הראשונה בורד-קוטס.

בהמשך הוא שב לאדינבורו בשנת 1849, שם למדו באקדמיה שני בניו – רוברט סקוט לאודר (יליד 1844), שהפך לרופא, וג'ון תומסון לאודר (1841–1865).

הרומנים של סר וולטר סקוט סיפקו לו נושאים לרבים מציוריו ההיסטוריים המצליחים ביותר.

בערך בשנת 1860 הוא לקה בשבץ מוחי ולא צייר לאחר 1861.

הוא מת באדינבורו ב-21 באפריל 1869.

הוא קבור בבית הקברות ווריסטון באדינבורו, מתחת לאבן גדולה ובהירה של אבן חול עם שיש סיציליאני לבן, מגולף על ידי ג'ון האצ'יסון.

אחיו הצעיר, ג'יימס אקפורד לאודר קבור אתו.

## גלריה

File:David Roberts 01.jpg | דייוויד רוברטס
File:David Octavius Hill by Robert Scott Lauder.jpg | דייוויד אוקטביוס היל
File:Christ Teacheth Humility.jpg | ישו מטיף לענווה
File:John Henning PG 1375.jpg | ג'ון הנינג
File:Thomas Thomson Lauder.jpg |תומאס תומסון לאודר
File:Robert Scott Lauder in 17th century costume, by Robert Scott Lauder.jpg |דיוקן עצמי



## קישורים חיצוניים

* 

## הערות שוליים

קטגוריה:ציירים בריטים
קטגוריה:בריטים שנולדו ב-1803
קטגוריה:בריטים שנפטרו ב-1869